ZIGA ขาลงยาว! รูดต่อ 11% นิวโลว์ตั้งแต่เข้าตลาดฯ ฟากโบรกฯชี้ H2/61ฟื้นตัวแนะซื้อเป้า 4 บ.
ZIGA ขาลงยาว! รูดต่อ 11% นิวโลว์ตั้งแต่เข้าตลาดฯ ฟากโบรกฯชี้ H2/61 ฟื้นตัวแนะซื้อเป้า 4 บ. โดย ณ เวลา 11.48 น. อยู่ที่ระดับ 2.14 บาท ลบ 0.26 บาท หรือ 10.83% ด้วยมูลค่าซื้อขาย 2.38 ล้านบาท
19 พ.ย. 2561

ผู้สื่อข่าวรายงานว่า บริษัท ซิก้า อินโนเวชั่น จำกัด (มหาชน) หรือ ZIGA ณ เวลา 11.48 น. อยู่ที่ระดับ 2.14 บาท ลบ 0.26 บาท หรือ 10.83% ด้วยมูลค่าซื้อขาย 2.38 ล้านบาท ราคาหุ้นต่ำสุดนับตั้งแต่เข้าตลาดเมื่อวันที่ 17 ส.ค. 2560 หรือในรอบ 15 เดือน และราคาหลุดระดับ IPO ที่ระดับ 5.90 บาท

บล.เอเชีย เวลท์ ระบุในบทวิเคราะห์ว่า( ซื้อ; AWS TP 4.00 บาท) คาดกำไรสุทธิครึ่งปีหลังฟื้นตัวกว่าครึ่งปีแรก ตามราคาเหล็กที่ฟื้นตัวขึ้น ปัจจุบันบริษัทอยู่ในระหว่างก่อสร้างโรงงานใหม่ เพื่อช่วยแก้ปัญหา Bottleneck และเพิ่มคลังเก็บสินค้าให้กับบริษัท
โดยคาดว่าในเฟส 1 จะก่อสร้างแล้วเสร็จภายในปี 2561 นี้และเฟส 2 จะก่อสร้างแล้วเสร็จในปี 2562 ทั้งนี้โรงงานใหม่จะช่วยเพิ่มกำลังการผลิตท่อเหล็กจากเดิมปี 2559 สามารถผลิตได้ 6.5 หมื่นตันต่อปีเป็น 7.5 ตันต่อปีในปี 2561 และเพิ่มเป็น 1.2 แสนตันต่อปีในปี 2562
นอกจากนี้บริษัทยังได้ร่วมมือกับ DCC ในการจัดตั้ง ZIGA Outlet ตามสาขาต่าง ๆ ของ DCC ช่วยให้ ZIGA สามารถเข้าถึงกลุ่มลูกค้าได้โดยตรง ปัจจุบันบริษัทได้ติดตั้ง ZIGA Outlet แล้ว 1 สาขา ที่ชลบุรี และคาดว่าจะขยายเป็น 10 สาขาภายในปี 2561 นี้